Анализи | КОЙ ще даде тон - Dnevnik.bg
07:51, 15 апр 14 , 3058
Протест, този път срещу застрояването на Карадере
Когато вглеждането в един проблем те поема дотолкова, че губиш ориентация в средата, замъгляват се представи, създават се предразсъдъци, става опасно. Мнозина забравиха, че протестите през 2013 г. не са протести срещу Делян Пеевски, а срещу системата. Това взиране в образа му (демонизиране, както го нарече и Иван Костов, самият той обект на този процес) създава измислено пространство, в което се чувстват удобно активни единици на протестното мнозинство.
И опитите да се възстанови енергията от лятото на миналата година чрез поредното надигане срещу г-н Пеевски са обречени на провал. Защото недоволството срещу системата се е свило до протестната си ядка. Протестното ядро проектира и политическите неуспехи на извънпарламентарната опозиция и безрезултатните й опити да привлече подкрепа.
Необходимо е преосмисляне на постигнатото и
формулиране на малките цели
Неудовлетвореността от недостигането на голямата цел - оставката на кабинета "Орешарски", изпари протестната енергия, вкара голяма част от протестиращите в състояние на безтегловност и идейна криза на перспективите.
Продължавам да вярвам в чистите намерения на мнозина от участниците в протестите в последните месеци, но според мен е време за изясняване на посоката и преформулиране на целите. Разбира се, все още важен фактор са европейските избори, които ще се тълкуват като тест за позициите на партиите. Включително и какво ще е мястото в политическото на извънпарламентарната опозиция. Предвид поредицата от грешки, персоналните войни, събирането и разделянето, десницата може да бъде наказана и да остане един мандат извън Народното събрание...
Протестното мнозинство се надигна с искане за промяна и създаване на нова формула на отношенията между държава, бизнес, граждани и медии. Мнозина вярваха, че началото на този процес ще дойде чрез директен натиск срещу властта и оставка на кабинета "Орешарски". Е, ако това за момента не е постигнато? Не трябва ли да се помисли за по-малки стъпки в същата посока?
Някога древните гърци са смятали, че всяка военна стратегия трябва да бъде очертана с конкретни, последователни и неотменими стъпки за достигане до крайната цел. Някои дори са вярвали, че трябва да бъде извършен героичен подвиг за развързването на неразрешими проблеми. Идеологическото ядро на протестната ядка върви точно по "древногръцкия модел", като се опитва дори да възпроизвежда спартански подвизи на магичното "300"... Интересно е, че продължават да се възпроизвеждат ефекти с нисък резултат.
Възползвай се от ситуацията,
бъди адаптивен
Стратегическата концепция на Древен Китай е различна. Постигането на крайната цел не е задължително обвързано с предварително преодоляване на по-скромни задачи, а с постепенното създаване на условия за постигане на резултати. Т.е. да се извлече максимална полза от развитието на ситуацията и да се действа според събитията. Това е умение за адаптиране и отрича сляпото следване на поставената цел. Една сериозна грешка, която допусна протестното мнозинство.
И проблемът не е в това, че липсват лидери. За съжаление проблемът е и в липсата на политическа култура и познаване на съществуващите механизми на държавно управление. Мнозина изрекоха силни критики срещу новия Изборен кодекс. Но заради създадената идеологическа фикция да не легитимират парламентарното мнозинство и кабинета "Орешарски" отказаха да участват в работните групи за нови изборни правила. И това е само един от много примери.
Опознай системата, за да я промениш
Един често повтарян шаблон твърди, че за да промениш статуквото, трябва да го познаваш. За да има познание, е необходимо, първо, да има широко съгласие за ново гражданско образование – и в гимназията, и в университетите. То трябва да включва поглед към близкото минало и функционирането на социалистическа България. Младежите трябва да знаят в детайли как работят властите – изпълнителна, парламент, съд; каква е ролята на медиите и "кой кой е" в тях. Съгласието за това трябва да се постигне сред всички групи в обществото, защото в България ще растат не само децата на протестиращи граждани.
И за да съм в крак с протестния марш, ще попитам: КОЙ ще даде тон на диалога в българското общество?
Откъс от "Комуникация на граждански движения": Социалните мрежи – платформа за колективни теми
Въпросът не е "Кой", а "Кой от кои е?"
За политическото мълчание
07:00, 11 дек 18 / Спорт 9
17:55, 10 дек 18 / Спорт 6
14:57, 10 дек 18 / Анализи 93
17:49, 10 дек 18 / Свят 88
07:00, 11 дек 18 / България 0
08:33, 11 дек 18 / Европа 0
08:30, 11 дек 18 / Развлечение 0
"Жълтите жилетки" не са доволни от мерките, обещани от Макрон
08:01, 11 дек 18 / Свят 7
07:58, 11 дек 18 / Зелен 2
07:53, 11 дек 18 / Свят 5
Graf 08:28, 15 апр 14 / Неутрално
Добър текст, но следва въпросът: "Е, и?" Преди няма две седмици също се появи добър текст, с добър анализ на г...
БМЗ 08:15, 15 апр 14 / Неутрално
[quote#0:"статията"]И за да съм в крак с протестния марш, ще попитам: КОЙ ще даде тон на диалога в българското...
Рейтинг: 2230 08:08, 15 апр 14 Неутрално
За съжаление, диалог няма! Има революционери. По стар партиен навик, решаващи проблемите с "революции"! К'во да правиш, "рефлекси"!
Рейтинг: 477 08:11, 15 апр 14 Неутрално
Тя Европа отдавна е в България и всички много добре я усещаме . Лошото е че в тази връзка България е булката а Европа жениха.
Рейтинг: 1414 08:15, 15 апр 14 Неутрално
[quote#0:"статията"]И за да съм в крак с протестния марш, ще попитам: КОЙ ще даде тон на диалога в българското общество?[/quote]
А на какъв език ще си говорим - на български, на турски или на цигански?
За да започнем диалога първо трябва да уточним езика.
Рейтинг: 426 08:17, 15 апр 14 Весело
[quote#0:"Дневник"] Когато вглеждането в един проблем те поема дотолкова,
че губиш ориентация в средата,
замъгляват се представи, създават се предразсъдъци, става опасно. [/quote]
ако цитатът е Верен ,
значи са Сработили Петте закона на глупостта
http://www.dnesplus.bg/News.aspx?n=633833
по-нататък е сложно и почти невъзможно
всяка прилика с действ. лица и събития е случайна
Рейтинг: 508 08:24, 15 апр 14 Любопитно
Ааааа за протестите ли говорите ?
Нали щяха да бъдат да победен край ? И дни брояха...
Рейтинг: 1529 08:28, 15 апр 14 Неутрално
Добър текст, но следва въпросът: "Е, и?"
Преди няма две седмици също се появи добър текст, с добър анализ на грешките в редиците "реформаторски", а въпросът горе зависна пак така. Тогава Ивайло Дичев им посочи един факт, който вдясно не забелязаха. Рече им тъй:
"Недобре избрано ми се вижда и самото име "реформаторски блок". Хората просто мразят думата "реформаторски". 24 години непрекъснато се реформираме, едните обвиняват другите, че реформите им били погрешни, нас - че не разбираме дълбокия смисъл на реформирането, а усещането е, че става все по-зле."
Между другото, десницата в Европа печели доверие тъкмо заради това, че няма напъните за революционни преобразования в обществото. Обещава стабилност и прогнозируемост.
Тук "десницата" ни предлага перманентна революция, която трябва да ни гарантира и голям отскок. Бе нещо съчетано между троцкисткия арсенал на хаоса и маоистките големи скокове.
Е, доверието в това чудо е на разумните равнища - 4 до 6%.
А може и другояче, но чуваемостта из разните мисловни щабове е нулева, а нарцистичната им "уникалност" е наистина стресираща.
Рейтинг: 471 08:31, 15 апр 14 Неутрално
Очевидно на президента се пада тази отговорност. С мутантите диалог не става.
Той вече направи първата стъпка с инициативата за референдум и хората реагираха изненадващо позитивно.
Мотивите за ветото във връзка със сметната палата също са много издържани - такъв орган трябва да е политически независим.
Без оставка обаче няма как да се мине. Положението вече е катастрофално.
Рейтинг: 1529 08:35, 15 апр 14 Весело
До коментар [#4] от "Стамболов":
Гледам, някой от групата "Г" забързано е минал, разпознал се е в суматохата и е пляснал един минус за развлечение и утеха...
Непобедими са в деструкцията.
Рейтинг: 636 08:35, 15 апр 14 Неутрално
Лошото господин Вълков че през годините на така нареченият преход във властта се изредиха уж различни партии, ала всички правеха едно и също. Пред всеки избор сме изправени пред необходимостта да избираме измежду крадци и далавераджии,кои по-малки, кои по-големи. Българските политици носят духа на Андрешко. Случайно попаднали във властта почва едно нескончаемо драпане ръгане с лакти за уреждане на престижни постове, и щения за екстри и правилегии. Нормално мислещите хора в страната изпитват отвращение към подобни личности.
Рейтинг: 1529 08:37, 15 апр 14 Любопитно
До коментар [#1] от "batzdravo":
И теб са те възнаградили с мерак. А няма нищо невярно в тезата.
И що така са се развилняли троцкистчетата на форума?
Рейтинг: 1264 08:37, 15 апр 14 Неутрално
В момента Путин е виновен за всичко,понеже той е на ред да е виновен.
Рейтинг: 948 08:46, 15 апр 14 Любопитно
"КОЙ ще даде тон на диалога в българското общество?"-то тон беше даден много пъти,но аз да попитам:"Кой се страхува от диалог?"
Рейтинг: 210 08:46, 15 апр 14 Неутрално
Ми действат ве, Вълков. Според ситуацията. Те сега са побарали Карадере. Сезонът идва, Кой отива в Брюксел, а девствения плаж с фекалиите и дамските превръзки е застрашен. Ужас, ужас некъв!
Рейтинг: 419 08:52, 15 апр 14 Неутрално
"Мнозина забравиха, че протестите през 2013 г. не са протести срещу Делян Пеевски, а срещу системата."
На пръв поглед правдиво съждение, но не съвсем.
Правителството прекрачи червена линия с откровено наглото назначение на Пеевски. Щом си прекрачил червена линия, подаваш оставка - просто правило, валидно във всяка демократична страна. За това са протестите. Нищо повече, нищо по-малко.
А колкото до системата - тя не се променя просто така. За промяната й няма да стигнат протести, ще ни трябва усърдна работа в течение на десетилетия.
Рейтинг: 897 09:00, 15 апр 14 Неутрално
Много хубава статия, с която, хм, съм съгласен. Всеки нормален син демократ трябва да си зададе въпроса:
и да поиска незабавна
#Лустрация
#DANSwithme
Рейтинг: 1587 09:01, 15 апр 14 Неутрално
Комунистите и техните ДС производни! Това е изворът кален, който трови България от много години! Трябва да ги разпознаваме безпогрешно и да им даваме решителен отпор! И в крайна сметка да ги сведем до малка група, от която никога повече няма да бъдем зависими!
Рейтинг: 426 09:02, 15 апр 14 Весело
[quote#8:"Graf"]Непобедими са в деструкцията.[/quote]
Ваше Височество ,
написал най-отдолу,че присъстващите са изключение
за всеки случай си сложих и Подпис..
щото знам , че някои носят чужди глави
без деструкция Няма конструкция-
това е Диалектика
но без Глави няма нищо ...
единственото ,което ни остава е Минучийствуваньето
да бяха стотина - двеста....на (**ра ) си да ги сложи човек...
но няколко милЬОна са ми невъзможни
Рейтинг: 419 09:07, 15 апр 14 Неутрално
"КОЙ ще даде тон" - много уместен въпрос. Нека някоя телевизия избере да среща всеки месец по един час днешните ни "диригенти" и да ги провокира да "дават тон", кой колкото и както може. И ще разберем защо яловите лидери толкова много се страхуват изборът ни да бъде максимално информиран. Сякаш не се досещат, че "конят познава кой го язди".
Рейтинг: 426 09:12, 15 апр 14 Весело
[quote#18:"naiden_pravdev"]И ще разберем защо яловите лидери толкова много се страхуват изборът ни да бъде максимално информиран. Сякаш не се досещат, че "конят познава кой го язди".[/quote]
бъдИ много далече от презумпцията ,
че някой се страхува от теб.......или от мен
дефиницията е такава :
или политиците намират кой да ги избере
или избирателите Сами Си намират политици,които да изберат....
след като им попреминат синините и натъртванията
Рейтинг: 426 09:18, 15 апр 14 Неутрално
Ние не излизаме от предизборни речи от години, как да се случи този диалог? За диалог е нужна култура на общуване, а те не става, както знаем с лозунги. Политиката е като любовта, не става с гледане очи в очи - трябва да се гледа в една посока. Те това, няма как да се случи с народ, който е казал: "Я не сакам на мене да ми е добре, сакам на Вуте да му е зле"
[quote#8:"Graf"]Гледам, някой от групата "Г" забързано е минал, разпознал се е в суматохата и е пляснал един минус[/quote]
Графе, и "добър ден" да кажеш, получаваш минусчето. Не се подигравай с длъжностните характеристики на хората
Рейтинг: 374 09:45, 15 апр 14 Неутрално
Диалог? Със Сергей Дмитриевич или Местан Ага?
Да водиш диалог с доказан лъжец или такъв без елементарни морални основи е загуба на време.
Сглобката БСП-ДПС-Атака (+BG WC) ще ни докара национална катастарофа. Ако изкарат мадата.
Рейтинг: 426 09:50, 15 апр 14 Неутрално
Никой от тези, които са канени в медиите няма интерес нито от тон, нито от диалог!
В действителност, положението си им харесва, само да са на власт!
За това и никой не се обявява за някакви ясни промени, само общи приказки и популизъм!
До като не въведем 100% мажоритарна изборна система нищо няма да се промени, по - лошо ще става!
Рейтинг: 636 09:52, 15 апр 14 Неутрално
До коментар [#21] от "emi1ian":Прав си диалог с лъжци не може да се води. Същата квалификация съм дала и за светлите личности като Боко,Цвъко, Раданчо, Пръмовица и пр.
Рейтинг: 1255 11:14, 15 апр 14 Неутрално
До коментар [#14] от "persifedron1":
Пеевски беше създаден от Цветанов,за да му служи.
След като нещата се обърнаха и Пеевски стана опасен,Цветанов подаде паролата да се унищожи,подета бързо,без обмисляне и естествено без резултат.
Не става въпрос да се сменя системата-просто да премахнем Цветановщината.
Рейтинг: 2230 16:47, 15 апр 14 Неутрално
[quote#10:"Graf"]И теб са те възнаградили с мерак. А няма нищо невярно в тезата.
И що така са се развилняли троцкистчетата на форума? [/quote]
" Но стига ми тая награда..." Хр. Ботев
А "нашите троцкисти", отдавна си вилнеят, по-скоро не са преставали, от как взеха Перото на Главен вожд, на Винету!
Рейтинг: 870 17:42, 15 апр 14 Неутрално
"И проблемът не е в това, че липсват лидери. За съжаление проблемът е и в липсата на политическа култура и познаване на съществуващите механизми на държавно управление. Опознай системата, за да я промениш.......
Един често повтарян шаблон твърди, че за да промениш статуквото, трябва да го познаваш. За да има познание, е необходимо, първо, да има широко съгласие за ново гражданско образование – и в гимназията, и в университетите. "
Абсолютно! Българинът по стар навик се взира в други около него да му решат проблемите! И винаги търси вожда! Един вид - няма вожд, има проблем!
Ако българина поне малко от малко познава конституцията и има идея как функционират властите, той ще знае в по-голяма степен какво точно иска. Протестите в България през 2013 бяха неуспешни, защото 95% от хората не знаеха какво точно искат. А не знаеха какво искат, защото не познаваха конституцията и функционирането на властите. Ако знаеха това, щяха да бъдат в състояние на формулират конкретни искания. Много е важно да се въведе в средното училище предмет " Гражданско общество", в който да се изучават конституциите на България, политическата история, функционирането на властите, механизмите за натиск над властта и т.н.
Рейтинг: 628 06:44, 16 апр 14 Неутрално
Така е, но този човек е част от системата! Една огромна част: с видима и не видима половини. Значи, половината от неговата личност е депутат, бизнесмен, влиятелна политическа персона, кандидат за евро депутат. Другата половина е невидима. Там са лостовете, които той натиска, за да остане видимата част видима.
Рейтинг: 531 19:39, 16 апр 14 Гневно
В Германия след войната започна процес на превъзпитание с ново образование ,който процес продължава и до сега.Но най-важното,че в този процес не участвуват Нацисти и национал -социалистическата партия.Те отдавна бяха изгонени от власта и наказани за престъпленията си,а някои още се издирват.С една дума прошка няма.А у нас е тотален комунизъм на всички управленски нива и никой не се сеща да каже ,че премахването на комунизма е първото и задължително условие за възраждане на нацията.Та да си дойдем на думата:Първо декомунизация,лустрация,национализация и възмездие чрез народен съд.Всичко друго е празни приказки за наивници и политически неграмотни люде.